נדב צפריר

נדב צפריר הוא יזם היי-טק, קצין צה"ל במילואים בדרגת תת-אלוף. שימש כמפקד יחידה 8200.

קורות חייו 
צפריר התגייס לצה"ל והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה. בהמשך הוענקו לו דרגות קצונה וזאת מבלי שעבר קורס קצינים. הוא שימש כמפקד צוות ביחידה וכן במספר תפקידי פיקוד נוספים ולקח חלק בפעולות חשאיות. בעבור אחת מהן, עליה פיקד, הוענק לו צל"ש הרמטכ"ל. בהמשך, שימש סגן מפקד היחידה הטכנולוגית של אגף המודיעין ולאחר מכן הושאל ל"מוסד".

בשנת 2005 עבר ליחידה 8200. תחילה שימש כסגן מפקד היחידה תפקיד בו כיהן עד 2008, ולאחר מונה לנהל פרויקט ביחידה, תפקיד בו כיהן כשנה. בשנת 2009 מונה למפקד יחידה 8200. בתקופת פיקודו על היחידה הוענק לה אות הוקרה מיוחד מהרמטכ"ל, בני גנץ. ביולי 2013 סיים את תפקידו ופרש מצה"ל.

לאחר שחרורו פנה לתחום היי-טק ובפברואר 2015 ייסד את קרן הסייבר Team8 והוא המנכ"ל שלה. הוא נשיא חברת הגנת הסייבר קלארוטי. באוגוסט 2017 הצטרף לדירקטוריון חברת אבטחת הסייבר BlueteamGlobal. באוגוסט 2019 מונה ליו"ר משותף של חברת סולאראדג'.

לצפריר תואר ראשון במשפטים מהמרכז הבינתחומי הרצליה ותואר שני במנהל עסקים מאוניברסיטת תל אביב ואוניברסיטת נורת'ווסטרן.

קישורים חיצוניים 

 יוסי יהושוע, , ידיעות אחרונות, 23 באפריל 2009, כפי שהועלה ב"אתר הגבורה"

הערות שוליים 

תתי-אלופים בצה"ל
מפקדי יחידה 8200
לוחמי סיירת מטכ"ל
מעוטרי צל"ש הרמטכ"ל
קציני צה"ל שלא עברו קורס קצינים
אנשי המוסד
דירקטורים ישראלים
מנכ"לים יוצאי שירות קבע בצה"ל